Sancta Mors
Nostra Domina Sanctae Mortis, sermone quotidiano Sancta Mors appellata, in religione vulgari Mexicana est deitas feminea, plerumque in Mexico et Civitatibus Foederatis Meridioccidentalibus culta. Quae personificatio mortis cum sanatione, tutela, et traditione tuta ad vitam post mortem a suis cultoribus coniungitur. Eius cultus, quamquam ab Ecclesia Catholica damnatus, annis 2000 et 2010 vigebat in traditione Mictecacihuatl, Aztecae mortis deae denuo in iconographia Hispanica vestitae. Ante annos 2000 Sancta Mors facta est sanctus Mexicanus secundus e populo gratissimo, sub Sanctum Iudam, rivalisque fiebat Nostrae Dominae Guadalupensis, nationalis Mexici patronae.